પાંડેસરા જીઆઇડીસી ખાતે આવેલી શાલુ ડાઇંગ એન્ડ પ્રિન્ટિંગ મિલમાં શુક્રવારના મોડી રાત્રીના લાગેલી ભીષણ આગ અને બાદમાં પડેલા સ્લેબમાં મજૂરો દબાઈ જવાની ઘટના બાદ બાજુમાં આવેલા ડાયઇન્ગ હાઉસમાં પણ આગ લગતા ફાયર દ્વારા બ્રિગેડ કોલ જાહેર કરવામાં આવ્યો છે. આજે શનિવારના પણ આગ ઉપર કાબુ મેળવી શકાયો ન હતો, સ્લેબ પડતા દબાયેલા મજૂરોને ફાયર દવારા બહાર કાઢી નવી સિવિલ હોસ્પિટલમાં દાખલ કરવામાં આવ્યા હતા, જયારે ઘટનાની ગંભીરતા પારખી સાંસદ સી.આર.પાટીલ પણ ઘટના સ્થળે દોડી ગયા હતા.